הרב שמואל דוב ווייס

**'כאשר זמם' ולא כאשר עשה** (#6)

טעם הדין

**גמ'** ה: ["תניא אמר רבי יהודה בן טבאי... פיוסי פייסיה"], **רש"י** שם

**חי' הריטב"א** שם (ד"ה תוספות אם לא שפחת דם נקי)

**דברים** (י"ט:ט"ז-כ"א), **רש"י** (שם:כ)

**גמ'** ב: ["מעידין אנו באיש פלוני שהוא חייב... מחוורתא כדר"ל"], **רש"י** שם

**מאירי** ג. (ד"ה זה שאמרו)

**אברבנאל** דברים (פרק י"ט)[[1]](#footnote-1)

**פני יהושע** ה: (ד"ה עוד נראה ליישב) ["ולי נראה להוסיף ...ע"ש"]

**כסף משנה** שם (ד"ה אבל אם לקה) [עד "... על פי עדותם"]

**גמ'** סנהדרין סד: ["אמר רב אחא... ולא כל זרעך"], **תוספות** שם (ד"ה העביר)

**סמ"ג** (לאוין סימן מ')[[2]](#footnote-2)

**מהרש"א** סנהדרין שם (ד"ה גמרא ומזרעך ולא)

**רבינו בחיי** דברים (פרק יט פסוק יט) [בשם הר"י][[3]](#footnote-3)

**רדב"ז** הל' עדות כ:ב (ד"ה נהרג זה) [עד "... לא ביאר טעמו"][[4]](#footnote-4)

אברבנאל פרשת שופטים

ואמנם מה שבא בקבלתם ז"ל (מכות שם דף ו') ועשיתם לו כאשר זמם ולא כאשר עשה ומכאן אמרו שאם הרגו אין נהרגין, היה הסבה בזה לפי שאלקים נצב בעדת אל בקרב אלקים ישפוט (תהלים כ"ח ח') ושופטי ישראל היתה שכינה שרויה ביניהם וממנו משפטם יצא, כמו שאמר (פ' משפטים) כי לא אצדיק רשע, ואמר שלמה ע"ה בכיוצא בזה (משלי כא) פלגי מים לב ביד מלך ה' לכל אשר יחפוץ יטנו, מורה שהמשפט מהשם יתברך ולכן אמר אליהו (איוב ל"ד) ממלוך אדם חנף ממוקשי עם כי אל א-ל האמר נשאתי לא אחבול, לפי שהשופט שלוחו של הקדוש ברוך הוא לעשות רצונו, אין ראוי לחשוב שמה שעשה היה בטעות אבל שאותו שמת ראוי היה לאותה מיתה באמת והעדים שהעידו עליו צדקו דבריהם, שאם לא היה כן הא-ל יתברך לא ירשיענו בהשפטו ולא יתן השם יתברך לשופטים הצדיקים העומדים לפניו לשפוך דם נקי כי המשפט לאלקים הוא, ולזה אמר ועמדו שני האנשים אשר להם הריב לפני ה' כי בבואם לפני הכהנים והשופטים הנה הם לפני ה':

ויש בזה גם כן סבה שנית והיא שרצה השם יתברך לחוס על כבוד ב"ד כי איך יחל ויתפרסם קלונם לעיני השמש שיאמרו כל העם שדנו איש אחד להריגה או לעונש בהפך האמת וכדי בזיון וקצף, ולא יהיה כח ביד ב"ד עוד יפה בעיני העם ויפרקו עול מוראם מעליהם, ויבא מזה נזק גדול אל כללות התורה והמצות לפי שהיו נזקקין להכריז ביניהם הני גברי מתקטלין מפני שהטעו ב"ד להרוג את הנפש שלא כדין, מה שיהיה בהפך כאשר יהיו מומתים בדין כאשר יכריזו שהם מומתים על שהם בקשו להטעות את החכמים ולא עלה בידם מפני גודל חריפותם וחריצותם להוציא הדין לאמתו, וכבר העיר על הסבה הזאת הרב ר' חסדאי בארבעים ושלשה מספרו, ולהיות ענין העדים הזוממין חמור וקשה אמר ולא תחוס עינך עליו, רוצה לומר אל תאמר בלבבך כיון שלא יצא לפעל עדותם למה יענשו העדים, לא תעשה כן אבל תענישם כאשר זממו להעניש חברם נפש תחת נפש, והיה זה אם נתחייב מיתה בעדותו שימותו גם כן העדים על כל פנים, וכן אם יתחייבו בעדותם אבר מהאברים אשר החיוב הוא ממון לשלם דמי האבר ככה יתחייבו העדים לזה ממון גם כן וככה בדיני ממונות, הנה התבארו הכתובים, והותר בזה הספק הכ"א:

ספר מצוות גדול לאוין סימן מ

שלא להעביר מזרעו למולך, שנאמר (ויקרא יח, כא) ומזרעך לא תתן להעביר למולך ולהלן (דברים יח, י) הוא אומר לא ימצא בך מעביר בנו ובתו באש, כיצד היו עושים מדליק אש גדולה ולוקח מקצת זרעו ומוסרו לכומרין עובדים האש ואותן הכומרים נותנין הבן לאביו אחרי שנמסר להם להעבירו באש ברשותם, ואבי הבן הוא שמעביר בנו או בתו על האש ברשות הכומרין ומעביר אותו מצד זה לצד \זה\ [אחר] בתוך השלהבת ... ולא היו שורפין את בניהם כלל למולך מדתניא המעביר עצמו למולך פטור (רש"י ד"ה שרגא). ועוד תניא (שם) העביר כל זרעו פטור שנאמר (ויקרא כ, ג) כי מזרעו נתן למולך מקצת זרעו ולא כל זרעו, ויש טעם בזה לתשובת המינים מפני שבמיתת ב"ד מתכפרין המומתין וזה עשה כל כך עבירה גדולה שאין הקדוש ברוך הוא רוצה שיהא לו שום כפרה, ומטעם זה אני אומר שנסתפק משה במברך את השם שמא פטור הוא ממיתת ב"ד (סנהדרין עח, ב) אף על פי שאפילו מקלל אביו ואמו הוא בסקילה החמורה יותר מכל המיתות.

רבינו בחיי דברים פרשת שופטים פרק יט פסוק יט

ובשם הר"י ז"ל מפרש שטעם הרגו אין נהרגין, כלומר הרגו הסנהדרין אין נהרגין, משום דאוקי תרי לבהדי תרי, שנים אחרונים המזימין לשנים ראשונים, לא הרגו נהרגין, לפי שהרי יש כאן שלשה: שני עדים אחרונים המזימין, ובעל דבר ג"כ שהוא מכחיש את הראשונים, ולכך נהרגין שנים הראשונים ששלשה יש כנגדם.

1. See below [↑](#footnote-ref-1)
2. See below [↑](#footnote-ref-2)
3. See below. What are the difficulties with the טעם presented by the ר"י? [↑](#footnote-ref-3)
4. Think about how the different approaches to the טעם of כאשר עשה will impact the נ"מ of whether the עדים זוממים will be subject to פסולי עדות in the case of כאשר עשה [↑](#footnote-ref-4)